ai4bharat/Pralekha huggingface dataset:
విద్యుత్తు మంత్రిత్వ శాఖ
నంగల్లో కోవిడ్-19పై ముందుండి పోరాడుతున్న ‘బీబీఎంబీ’
కోవిడ్ మహమ్మారి రెండోదశలో కోవిడ్-19 వ్యాప్తి నియంత్రణకు కేంద్ర విద్యుత్ మంత్రిత్వశాఖ పరిధిలోని ‘‘భాక్రా బియాస్ మేనేజ్మెంట్ బోర్డ్’’  ముందుకొచ్చింది. ఈ మేరకు వైరస్పై యుద్ధం దిశగా అనేక చర్యలు చేపట్టడంసహా నంగల్ శివారు పట్టణంలోని ‘బీబీఎంబీ’ ఆస్పత్రిలో ప్రత్యేక ‘కోవిడ్ ఏకాంత చికిత్స కేంద్రం’ కూడా ఏర్పాటు చేసింది. ఇక్కడ కోవిడ్-19 పీడిత రోగులకు చికిత్స అందించడంద్వారా సమాజ సేవా కర్తవ్య నిర్వహణకు సిద్ధమైంది. ఈ ప్రత్యేక ‘కోవిడ్ ఏకాంత చికిత్స కేంద్రం’లో మొత్తం 65 పడకలతోపాటు ఆక్సిజన్ సౌకర్యం కూడా కల్పించింది. ప్రస్తుత సంక్లిష్ట దశలో ఉద్యోగులు, వారి కుటుంబసభ్యులు, కాంట్రాక్టు కార్మికులుసహా స్థానిక సమాజ సభ్యులకు ఈ ఆస్పత్రి అద్భుతమైన ఆరోగ్య సేవలు అందిస్తోంది.
కరోనా సోకినవారు రోగ లక్షణాలను తగ్గించుకునేలా గృహ ఏకాంతవాసం పాటించేలా వారికి మార్గదర్శనం చేయడం కోసం స్థానిక పాలన యంత్రాంగం ‘సహాయ బృందా’లను ఏర్పాటు చేసింది. ఈ బృందాల్లోని సభ్యులు ఒక డాక్టరు నేతృత్వంలో పనిచేస్తూ- ప్రారంభ దశలో సలహాలు, వ్యాధిసోకినవారికి మార్గనిర్దేశం చేస్తున్నారు. ఈ ప్రత్యేక ‘కోవిడ్ ఏకాంత గృహవాస’ సహాయ బృందాలు వైద్య ఉపకరణాలు, గృహనిర్బంధ చికిత్స పొందుతున్న రోగులకు వైద్య పరికరాలు, చికిత్స సరంజామా అందిస్తున్నాయి. ఈ మేరకు వారితో నిత్య సంబంధాలు నెరపుతూ ఇతరత్రా సహాయ సహకారాలు కూడా అందిస్తున్నాయి.
మరోవైపు ‘బీబీఎంబీ’ ఆస్పత్రి స్థానిక నివాసులకు ఉచితంగా ‘ఆర్టీ-పీసీఆర్’ రోగ నిర్ధారణ పరీక్ష సదుపాయం కూడా కల్పిస్తున్నారు. అలాగే, ఉద్యోగులకు, వారి కుటుంబ సభ్యులకు, కాంట్రాక్టు కార్మికులకే కాకుండా సాధారణ ప్రజలందరికీ టీకాలు వేసే కార్యక్రమం కూడా నిర్వహిస్తోంది. ఈ మేరకు రోజుకు సగటున 200 మందికి టీకాలు వేస్తోంది. దురదృష్టవశాత్తూ ఎవరైనా మరణిస్తే, కోవిడ్ విధివిధానాలకు, సంప్రదాయాలకు అనుగుణంగా అంత్యక్రియల నిర్వహణ కోసం నంగల్ ఆస్పత్రి సిబ్బంది వారి కుటుంబాలకు సహాయం అందిస్తున్నారు. మొత్తంమీద ప్రస్తుత సంక్షోభ సమయంలో కేంద్ర ప్రభుత్వ మార్గదర్శకాలకు అనుగుణంగా ఈ ప్రాంతంలో వైద్యపరంగా సహాయం అందించడంలో బీబీఎంబీ ముందుండి నాయకత్వం వహిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
దేశంలో వృద్ధి చెందుతున్న - డిజిటల్ ఆరోగ్య సంరక్షణ సేవలు
దేశవ్యాప్తంగా ఆరోగ్య సంరక్షణ సేవల పంపిణీ వ్యవస్థను బలోపేతం చేయడానికి డిజిటల్ ఆరోగ్య సంరక్షణ సేవల సామర్థ్యాన్ని భారత ప్రభుత్వం గుర్తించింది. ఈ దిశగా, డిజిటల్ ఆరోగ్య కార్యక్రమాల అమలు కోసం వివిధ పథకాలు / కార్యక్రమాలను ప్రారంభించడం జరిగింది.
ఆరోగ్య రంగంలో డిజిటల్ ఆరోగ్య సాంకేతికతల అమలుకు అనుకూలమైన వాతావరణాన్ని సృష్టించేందుకు "ఆయుష్మాన్-భారత్-డిజిటల్-మిషన్" - ఏ.బి.డి.ఎం. ను ప్రారంభించడం జరిగింది. ఏ.బి.డి.ఎం. కింద, హెల్త్ ఐ.డి., హెల్త్ ప్రొఫెషనల్ రిజిస్ట్రీ , హెల్త్ ఫెసిలిటీ రిజిస్ట్రీ  తో పాటు సమాచార మార్పిడి కోసం డిజిటల్ మౌలిక సదుపాయాలు అనే మూడు కీలక రిజిస్ట్రీ లను అభివృద్ధి చేయడం జరిగింది. ఏ.బి.డి.ఎం. క్రింద నెలకొల్పిన ఈ డిజిటల్ ఆరోగ్య పర్యావరణ వ్యవస్థ, నిరంతర సంరక్షణను నిర్ధారించడం కోసం, ప్రాథమిక, ద్వితీయ మరియు తృతీయ సౌకర్యాలలో ఎటువంటి అవరోధాలు లేని సమాచార మార్పిడికి మద్దతు ఇస్తుంది. పునరావృత పరీక్షలను తగ్గించడం, ఖచ్చితమైన ఔషధం, అనుకూలమైన చికిత్సా ప్రణాళికలు, నాణ్యమైన సేవలతో పాటు, తక్కువ ఖర్చుతో పౌరులు ప్రయోజనం పొందుతారు.
కోవిడ్ తో పాటు ఇతర వ్యాధుల కోసం పౌరులకు ఉచిత టెలి-కన్సల్టేషన్ సేవలను అందించడం కోసం, భారత ప్రభుత్వం ఇ-సంజీవని టెలి-మెడిసిన్ విధానాన్ని కూడా ముందస్తుగా అమలు చేసింది. హెల్త్ & వెల్నెస్ కేంద్రాల్లో  ప్రత్యక్ష సంప్రదింపులతో పాటు, పౌరులకు వారి ఇంటి నుంచే, ఆన్-లైన్-కన్సల్టేషన్ ద్వారా వైద్యులు / నిపుణులు వైద్య సేవలు అందించే ఈ విధానం, 36 రాష్ట్రాలు / కేంద్ర పాలిత ప్రాంతాలలో పనిచేస్తోంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్, ఈ రోజు రాజ్యసభకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
వాణిజ్యం, పరిశ్రమల మంత్రిత్వ శాఖ
నాణ్యత మరియు ఉత్పాదకతను మెరుగుపరచడంపై దృష్టి పెట్టాలని శ్రీ పియూష్ గోయల్ భారత పరిశ్రమకు పిలుపునిచ్చారు
నాణ్యతతో పాటు ఉత్పాదకత మెరుగుపరచడంపై దృష్టి పెట్టాలని కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ భారత పరిశ్రమకు పిలుపునిచ్చారు. ఈ రోజు వివిధ పరిశ్రమల సంఘాల ఆఫీసు బేరర్లతో సంభాషిస్తూ.." వచ్చే నెలలో కొన్ని రోజులు ఈ ఆంశాలకు కేటాయించాలని తద్వారా అధిక నాణ్యత, సమర్థవంతమైన తయారీదారు, సర్వీస్ ప్రొవైడర్గా భారత్కు గుర్తింపు దక్కుతుందని చెప్పారు. ఇది రంగాల వారీగా లేదా ప్రాంతాలవారీగా సంస్థల మధ్య అవగాహన పెంచుకునేందుకు అవకాశం ఉంటుందని మంత్రి చెప్పారు. ప్రధాన సంస్థల రెండవ త్రైమాసిక ఫలితాల్లో లాభదాయకత పెరిగిందని శ్రీ గోయల్ చెప్పారు. తద్వారా భారత పరిశ్రమ కొవిడ్ కాలంలో ఉత్పత్తిని మెరుగుపరచడం మరియు నాణ్యతపై దృష్టి పెట్టినట్టు అది సూచిస్తోందని చెప్పారు. ఉత్పాదకతను మిషన్-మోడ్లోకి తీసుకెళ్లడానికి పరిశ్రమల మద్దతును కోరిన శ్రీ గోయల్..సంక్షోభాన్ని అవకాశంగా మార్చడానికి నాణ్యత మరియు ఉత్పాదకత సహాయపడతాయని చెప్పారు.
కష్టకాలంలో భారత పరిశ్రమ విశ్వాసాన్ని చూపించిందని, ఇది మహమ్మారిపై పోరాడటానికి దేశానికి సహాయపడిందని శ్రీ గోయల్ అన్నారు. ఆర్థిక వ్యవస్థ తిరిగి పుంజుకునే దిశగా పలు సంకేతాలు వెలువడుతున్నాయని అంతర్జాతీయ రంగంలో కూడా భారతదేశం యొక్క ఖ్యాతి పెరిగిందని తద్వారా విశ్వసనీయ భాగస్వామిగా ఆవిర్భవించిందని అన్నారు. విజయవంతమైన బలమైన దేశంగా భారత్ రూపుదిద్దుకుంటోందని ఆయన విశ్వాసం వ్యక్తం చేశారు. ఆ మేరకు విధానాల్లో మార్పులు జరుగుతున్నాయని తద్వారా ప్రస్తుత స్థానం నుండి మరింత ముందుకు భారత్ సాగుతోందని చెప్పారు. కరోనా నేపథ్యంలో ఆరోగ్య జాగ్రత్తలు కొనసాగించాలని ఈ దశలో సడలింపులు పలు సమస్యలను సృష్టిస్తాయని సదస్సుకు హాజరైన వారికి సూచించారు. పరిశ్రమ సంఘాల సూచనలను ప్రభుత్వం స్వీకరించిందని వివిధ విభాగాల వారీ పరిశీలన తర్వాత తగిన స్పందన వస్తుందని మంత్రి చెప్పారు.
కోవిడ్ -19 నేపథ్యంలో పరిశ్రమల సంఘాలతో మంత్రి జరిపిన సంప్రదింపుల పరంపరలో భాగంగా ఈ సమావేశం జరిగింది. గతంలో జరిగిన సదస్సుల్లో చాలా సూచనలు మరియు క్షేత్రస్థాయి నుండి అభిప్రాయాలు వచ్చాయి. ప్రభుత్వం పలు చర్యలను తీసుకునేందుకు విధానాలను ఖరారు చేసుకునేందుకు అవి సహాయపడ్డాయి. ఈ సమావేశంలో పాల్గొన్న వారిలో ఎక్కువ మంది తమ సమస్యలను సకాలంలో పరిష్కరించినందుకు ప్రభుత్వానికి కృతజ్ఞతలు తెలిపారు. ఈ సమావేశంలో వివిధ శాఖల అధికారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 152.31 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.81 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,52,31,16,865
|
|
అందుబాటులోని నిల్వలు
|
|
19,81,97,286
152.31 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 19.81 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సాంస్కృతిక మంత్రిత్వ శాఖ
"హైదరాబాద్ విమోచన దినోత్సవ" సంబురాలను ఏడాదిపాటు జరుపుకోవడానికి ఆమోదం తెలిపిన భారత ప్రభుత్వం
సెప్టెంబర్ 17న హైదరాబాద్ పరేడ్ గ్రౌండ్స్ లో జరగనున్న ప్రారంభ కార్యక్రమానికి ముఖ్య అతిథిగా హాజరుకానున్న కేంద్ర హోం మంత్రి శ్రీ అమిత్ షా
భారతదేశానికి స్వాతంత్ర్యం లభించిన ఏడాది తర్వాత స్వేచ్ఛావాయువులు పీల్చిన తెలంగాణ గడ్డపై స్వాతంత్ర్య వజ్రోత్సవాలను  ఘనంగా నిర్వహించాలని కేంద్ర సాంస్కృతిక శాఖ నిర్ణయించింది. ఇందులో భాగంగా సెప్టెంబర్ 17న హైదరాబాద్ పరేడ్ గ్రౌండ్స్ లో ప్రత్యేక కార్యక్రమాన్ని నిర్వహించనున్నట్లు కేంద్ర సాంస్కృతిక శాఖ తెలిపింది. "హైదరాబాద్ విమోచన దినోత్సవ" సంబురాలను ఏడాదిపాటు జరుపుకోవడానికి భారత ప్రభుత్వం ఆమోదం తెలిపింది.
ఈ కార్యక్రమానికి కేంద్ర హోంశాఖ మంత్రి శ్రీ అమిత్ షా ముఖ్య అతిథిగా హాజరుకానుండగా.. తెలంగాణ ముఖ్యమంత్రి తో పాటు మహారాష్ట్ర, కర్ణాటక ముఖ్యమంత్రులను కూడా హైదరాబాద్ లో జరిగే ప్రారంభోత్సవ కార్యక్రమానికి గౌరవ అతిథులుగా హాజరుకావాలని సాంస్కృతిక మంత్రిత్వ శాఖ ఆహ్వానించింది..
సంవత్సర కాలం పాటు నిర్వహించే ఈ సంస్మరణ కార్యక్రమాలు సంస్ధానం విముక్తి కోసం, భారతదేశంలో సంస్ధానం విలీనం కావడానికి తమ జీవితాలను అర్పించిన వారందరికీ నివాళులర్పించడం లక్ష్యంగా పెట్టుకుంది.భారత స్వాతంత్ర్య సంగ్రామంలో, సంస్ధానం విమోచనంలో మన పెద్దలు చేసిన త్యాగాలను, వారి శౌర్య, పరాక్రమాలను ప్రస్తుత తరానికి తెలియజేయడమే ఈ కార్యక్రమ ముఖ్యోద్దేశం.
దేశానికి స్వాతంత్ర్యం వచ్చిన దాదాపు ఏడాది తర్వాత అంటే 17 సెప్టెంబర్, 1948లో, హైదరాబాద్ సంస్థానం నిజాం పాలన నుండి స్వాతంత్ర్యం పొందింది.
బ్రిటీష్ వారికి వ్యతిరేకంగా రాంజీ గోండ్ చేసిన పోరాటంతో సహా మొత్తం స్వాతంత్ర్యోద్యమంలో జరిగిన పోరాటాలకు సంబంధించిన దృష్టాంతాలతో చరిత్ర నిండి ఉంది; కొమరం భీం పోరాటం; 1857లో హైదరాబాదు నగరంలోని కోఠిలో బ్రిటిష్ రెసిడెంట్ కమీషనర్ నివాసంపై భారత జాతీయ పతాకాన్ని ఎగురవేయాలనుకున్న తుర్రేబాజ్ ఖాన్ శౌర్య పరాక్రమాలు మనకు ఉదాహరణలుగా నిలుస్తాయి.
భారత స్వాతంత్ర్యానంతరం ఈ పోరాటం ఉధృతంగా మారింది. వందేమాతరాన్ని ఆలపిస్తూ సంస్థానాన్ని భారత యూనియన్ లో విలీనం చేయాలనే డిమాండ్ తో, ప్రజల ఆకస్మిక భాగస్వామ్యంతో, ఈ పోరాటం ఒక భారీ ప్రజా ఉద్యమంగా రూపాంతరం చెందింది.
‘ఆపరేషన్ పోలో’ పేరుతో నాటి కేంద్ర హోంమత్రి శ్రీ సర్దార్ వల్లభాయ్ పటేల్ త్వరితగతిన, సమయానుగుణంగా తీసుకున్న చర్యలవల్లే హైదరాబాద్ సంస్థానానికి విమోచనం లభించింది.
నిజాం ఆధీనంలో ఉన్న హైదరాబాద్ సంస్థానంలో ప్రస్తుత తెలంగాణ, మహారాష్ట్రలోని మరఠ్వాడా ప్రాంతం, అందులో ఔరంగాబాద్, బీడ్, హింగోలి, జల్నా, లాతూర్, నాందేడ్, ఉస్మానాబాద్, పర్భనీ జిల్లాలు, ప్రస్తుత కర్ణాటకలోని కలబురగి, బళ్లారి, రాయచూర్, యాద్గిర్ ,కొప్పల్, విజయనగరం, బీదర్ జిల్లాలు ఉన్నాయి.
మహారాష్ట్ర, కర్ణాటక రాష్ట్ర ప్రభుత్వాలు అధికారికంగా సెప్టెంబర్ 17 ను విమోచన దినంగా జరుపుకుంటున్నాయి.
(Visitor Counter : 501
పర్యావరణం, అడవులు, మరియు వాతావరణ మార్పు మంత్రిత్వ శాఖ
క్యాప్ 27 సమావేశంలో పాల్గొనడానికి షర్మ్ ఎల్-షేక్ చేరుకున్న కేంద్ర పర్యావరణ, వాతావరణ మార్పుల శాఖ మంత్రి శ్రీ భూపేందర్ యాదవ్
• పోలీసు చర్యగా క్యాప్ 27 చర్యలు ఉండాలి.. శ్రీ యాదవ్
• పర్యావరణ మార్పులను ఎదుర్కోవడానికి అమలు చేయాల్సిన సుస్థిర చర్యలపై చర్చించనున్న క్యాప్ 27
• చర్చకు రానున్న ప్రధానమంత్రి శ్రీ నరేంద్ర మోదీ సూచించిన LiFE ప్రతిపాదన
2022 నవంబర్ 6 నుంచి 18 వరకు జరగనున్న యుఎన్ఎఫ్ సీసీసీ  పార్టీల 27వ సమావేశంలో కేంద్ర పర్యావరణ, అటవీ మరియు వాతావరణ మార్పుల మంత్రి శ్రీ భూపేందర్ యాదవ్ నాయకత్వంలో భారత ప్రతినిధి బృందం పాల్గొనున్నది. సమావేశంలో పాల్గొడానికి శ్రీ భూపేందర్ యాదవ్ నాయకత్వంలో భారత ప్రతినిధి బృందం ఈరోజు ఈజిప్ట్ లోని షర్మ్ ఎల్-షేక్ చేరుకుంది.
"వాతావరణ మార్పులపై పోరాడేందుకు స్థిరమైన మార్గాలపై చర్చించేందుకు ప్రపంచం ఒక చోట చేరింది. పర్యావరణ నిధులు, వాతావరణంలో చోటు చేసుకుంటున్న మార్పులు, మార్పులకు అనుగుణంగా చర్యలు మేలు చేయడం, మార్పుల వల్ల జరిగే నష్టం లాంటి అంశాలపై ప్రత్యేక దృష్టి సారించి సమావేశం కార్యచరణ ప్రణాళిక సిద్ధం చేయాలి. క్యాప్ 27 తీసుకునే నిర్ణయాలు పోలీసులు అమలు చేసే చర్యల తరహాలో అమలు జరగాలి ” అని కేంద్ర పర్యావరణ మంత్రి శ్రీ యాదవ్ అన్నారు.
పర్యావరణ పరిరక్షణ కోసం ప్రధానమంత్రి శ్రీ నరేంద్ర మోదీ ప్రతిపాదించిన పర్యావరణహిత జీవన విధానం కోసం ప్రతిపాదించిన LiFE ని సమావేశంలో భారత బృందం వివరిస్తుంది. వనరుల వినియోగం, సరళి అంశాలను దృష్టిలో ఉంచుకుని సుస్థిర అభివృద్ధి సాధన కోసం ఎస్ డి జి-12 ప్రతిపాదించిన విధానాలకు అనుగుణంగా LiFE ఉందని ప్రపంచ దేశాల దృష్టికి భారత ప్రతినిధి బృందం తీసుకువెళ్తుంది.
LiFE మిషన్ వివరాలు:
2021 నవంబర్ 1న గ్లాస్గో లో జరిగిన క్యాప్ 26 సమావేశంలో భారత ప్రధానమంత్రి LiFE విధానాన్ని ప్రస్తావించారు. ప్రపంచ పర్యావరణ దినోత్సవం సందర్భంగా 2022 జూన్ 5న ప్రపంచ దేశాల దృష్టికి భారతదేశం LiFE విధానాన్ని తీసుకు వెళ్ళింది. పర్యావరణ అంశాలను ఎదుర్కోవడానికి సంఘటితంగా అమలు చేయాల్సిన కార్యాచరణ ప్రణాళిక సిద్ధం చేయాలని మేధావులు, విద్యావేత్తలు, పరిశోధకులు, అంకుర సంస్థలకు భారతదేశం పిలుపు ఇచ్చింది. భారతదేశం ఇచ్చిన పిలుపుకు ప్రపంచ నాయకులు సానుకూలంగా స్పందించారు.
వాతావరణంలో వస్తున్న మార్పులకు అనుగుణంగా చర్యలు తీసుకుని పర్యావరణ పరిరక్షణ కోసం ఆలోచనలు, ఆదర్శాలను పటిష్టంగా అమలు చేసి సమస్య పరిష్కారం కోసం శాస్త్రీయ విధానాన్ని అమలు చేయాలని భారతదేశం నిర్ణయించింది.
2022 నుంచి 2027 వరకు పర్యావరణ పరిరక్షణ కోసం చిత్తశుద్ధి, అంకితభావంతో పనిచేసే 100 కోట్ల మంది భారతీయులు, ఇతర దేశాలకు చెందిన వారిని సమీకరించాలని LIFE మిషన్ ప్రతిపాదించింది. దీనిలో భాగంగా దేశంలో 80% గ్రామాలు, పట్టణ ప్రాంతాలను పర్యావరణహిత ప్రాంతాలుగా అభివృద్ధి చేయాలని ప్రభుత్వం నిర్ణయించింది.
ఇతర వివరాలు:
https://www.niti.gov.in/sites/default/files/2022-10/Brochure-10-pages-op-2-print-file-20102022.pdf లో LIFE మిషన్ పూర్తి వివరాలు చూడవచ్చు.
LiFE మిషన్ ప్రారంభించిన సందర్భంగా విడుదల చేసిన పత్రికా ప్రకటన https://pib.gov.in/PressReleasePage.aspx?PRID=1869550 లోఅందుబాటులో ఉంది.
మరింత సమాచారం కోసం
envforestpib[at]gmail[dot]com సంప్రదించవచ్చు.
నీతి ఆయోగ్
ఏటీఎల్ టింకర్ప్రెన్యూర్ 2023: పేరు నమోదు కోసం అటల్ ఇన్నోవేషన్ మిషన్ ప్రకటన
నీతి ఆయోగ్ ఆధ్వర్యంలోని అటల్ ఇన్నోవేషన్ మిషన్ , ‘ఏటీఎల్ టింకర్ప్రెన్యూర్ 2023’ కోసం పేరు నమోదు కార్యక్రమాన్ని ప్రారంభించింది. ఇది, ఎయిమ్ అటల్ టింకరింగ్ ల్యాబ్స్ ప్రోగ్రాం కింద ఏర్పాటు చేస్తున్న కీలక వేసవి శిక్షణ కార్యక్రమం.
ఏటీఎల్ టింకర్ప్రెన్యూర్ కోసం జూన్, జూలైలో 7 వారాల వర్చువల్ శిక్షణ కార్యక్రమం ఉంటుంది. శిబిరం ముగిసే సమయానికి, కీలక డిజిటల్ నైపుణ్యాలు, విధానాలతో సొంతంగా ఆన్లైన్ ఆవిష్కరణ రూపొందించేలా విద్యార్థులను ఇది సన్నద్ధం చేస్తుంది. గత శిక్షణ శిబిరంలో 5000కు పైగా బృంద ఆవిష్కరణలు వచ్చాయి. వారిలో తొలి 100 మంది విద్యార్థులు ఇండియన్ స్కూల్ ఆఫ్ బిజినెస్ నుంచి ఇంటర్న్షిప్, ఆర్థిక సాయం అవకాశాలను పొందారు.
శిక్షణ శిబిరం అన్ని పాఠశాలల  విద్యార్థుల కోసం తెరిచి ఉంటుంది. ఇందులో పాల్గొన్న విద్యార్థులు ధృవపత్రాలు, ఇంటర్న్షిప్లు, ఇతర ఆకర్షణీయమైన అవకాశాలను అందుకుంటారు. పేరు నమోదు కోసం చివరి తేదీ 5 జూన్ 2023.
నీతి ఆయోగ్ మెంటార్స్ ఆఫ్ చేంజ్ నుంచి ప్రతి నమోదిత విద్యార్థి బృందానికి మార్గదర్శకత్వం అందుతుంది. ఈ శిబిరం జూన్ 8న ప్రారంభమై జులై 24 వరకు కొనసాగుతుంది. విద్యార్థులు తమ దరఖాస్తులను ఆగస్టు 6వ తేదీలోగా సమర్పించవచ్చు.
ప్రతి వారం, డిజిటల్ నైపుణ్యాలు, ఉత్పత్తి అభివృద్ధి, వ్యవస్థాపకత నైపుణ్యాలపై విద్యార్థుల కోసం నిపుణుల ద్వారా ప్రత్యేక కార్యక్రమాలు ఉంటాయి. ఆవిష్కరణలపై దృష్టిని కేంద్రీకరించేలా మద్దతు ఇచ్చే కార్యక్రమాలను కూడా ఏర్పాటు చేస్తారు.
ఈ సంవత్సరం, ప్రాంతీయ భాషల్లో ప్రత్యేక పాడ్క్యాస్ట్లు, వారపు సవాళ్లు, వివిధ రకాల అభ్యాస పద్ధతులు ఉంటాయి.
సవాల్ను ఆవిష్కరించిన ఎయిమ్ మిషన్ డైరెక్టర్ డా.చింతన్ వైష్ణవ్ మాట్లాడుతూ “ఇది మనందరికీ ఉద్వేగభరిత క్షణం. మనం గత రెండు దఫాల్లో కొన్ని అద్భుతమైన ఆవిష్కరణలు చూశాం. ఈ సంవత్సరం కూడా కొన్ని ఉత్తేజకరమైన ఆవిష్కరణలను చూస్తాం. ఆలోచన నుంచి ఆవిష్కరణ వైపు ప్రయాణం చేసేందుకు, విద్యార్థులకు ఏటీఎల్ టింకర్ప్రెన్యూర్ ఒక గొప్ప వేదిక" అని చెప్పారు.
విద్యార్థులు ఈ లింక్ ద్వారా పేర్లు నమోదు చేసుకోవచ్చు: https://kid-ex.com/champions/atltnkr2023
మరిన్ని వివరాల కోసం ఈ లింక్పై క్లిక్ చేయండి: https://kid-ex.com/pdf/ATL_Tinkerpreneur_2023_Brochure.pdf
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
జూన్ 1న ప్రపంచ పాల దినోత్సవం, పాడి రైతుల కోసం వేసవి శిబిరం నిర్వహణ
భవిష్యత్తు కోసం పోషణ పేరిట పోషణ, పశుగ్రాసం కోసం 5 రోజుల కార్యాచరణ ప్రణాళిక, A-HELP శిక్షణ కార్యక్రమాన్ని ప్రారంభించనున్న కేంద్ర మంత్రి శ్రీ పర్షోత్తం రూపాలా
జమ్మూ కాశ్మీర్ వ్యవసాయ ఉత్పత్తి శాఖ తో కలిసి జమ్మూ కాశ్మీర్ శ్రీనగర్ లో ఉన్న ఎస్ కెఐసిసిలో కేంద్ర పశుసంవర్ధక, పాడి పరిశ్రమ మంత్రిత్వశాఖ 2023 జూన్ 1న ప్రపంచ పాల దినోత్సవాన్ని నిర్వహిస్తుంది. పాడి పరిశ్రమ, పశు సంవర్ధక వేసవి శిబిరాన్ని జూన్ 1,2 తేదీల్లో నిర్వహిస్తారు.
పాలలో ఉండే పోషక విలువలు పై అవగాహన కల్పించి, పాలు వల్ల కలిగే ప్రయోజనాలు వివరించడానికి ప్రపంచ పాల దినోత్సవం ఒక వేదికగా ఉంటుంది.వేసవి శిబిరం లో అభివృద్ధి సాధన కోసం పాడి రైతులు, పాల సేకరణ దారులు అందిస్తున్న సహకారం,వినియోగదారుల ప్రయోజనాలు చర్చించడానికి ప్రత్యేక చర్చా కార్యక్రమాలు జరుగుతాయి. వివిధ అంశాలపై చర్చలు జరిపి కేంద్ర పశుసంవర్ధక, పాడి పరిశ్రమ మంత్రిత్వ శాఖ అమలు అమలు చేస్తున్న కార్యక్రమాలు, పథకాలను మరింత పటిష్టంగా అమలు చేయడానికి అమలు చేయాల్సిన చర్యలు, కార్యక్రమాలు అమలు జరుగుతున్న తీరును సమీక్షిస్తారు. రాష్ట్రాలు/కేంద్రపాలిత ప్రాంతాల అవసరాలు తెలుసుకుని కార్యక్రమాల్లో అవసరమైన మార్పులు చేర్పులు చేసి భవిష్యత్తు ప్రణాళిక రూపొందిస్తారు.
అన్ని రాష్ట్రాలు/కేంద్రపాలిత ప్రాంతాల పశుసంవర్ధక శాఖ మంత్రులు, పశుసంవర్ధక శాఖ అధికారులు కార్యక్రమంలో పాల్గొంటారు.
కార్యక్రమంలో కేంద్ర పశుసంవర్ధక, పాడి పరిశ్రమ శాఖ మంత్రి శ్రీ పర్షోత్తం రూపాలా ముఖ్య అతిధిగా పాల్గొంటారు. కార్యక్రమంలో కేంద్ర మత్స్య, పాడి పరిశ్రమ శాఖ సహాయ మంత్రి డాక్టర్ ఎల్.మురుగన్, జమ్మూ కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా, జమ్మూ కాశ్మీర్ మత్స్య, పశుసంవర్ధక శాఖ మంత్రి డాక్టర్ సంజీవ్ కుమార్ బల్యాన్ పాల్గొంటారు.
భవిష్యత్తు కోసం పోషణ పేరిట పోషణ, పశుగ్రాసం కోసం 5 రోజుల కార్యాచరణ ప్రణాళిక, A-HELP శిక్షణ కార్యక్రమాన్ని శ్రీ పర్షోత్తం రూపాలా ప్రారంభిస్తారు.
బొగ్గు మంత్రిత్వ శాఖ
ఏప్రిల్ 2022-జనవరి 2023 కాలంలో 16% వృద్ధితో 698.25 మిలియన్ టన్నులకు చేరుకున్న బొగ్గు ఉత్పత్తి
30% పెరిగిన క్యాప్టివ్/వాణిజ్య గనుల నుంచి ఉత్పత్తి
2025 ఆర్థిక సంవత్సరం నాటికి 1.31 బిలియన్ టన్నులకు ఉత్పత్తి చేరాలన్నది బొగ్గు మంత్రిత్వ శాఖ లక్ష్యం
భారత దేశీయ బొగ్గు ఉత్పత్తి గత కొన్ని సంవత్సరాలుగా అద్భుతమైన వృద్ధిని కనబరుస్తోంది. బొగ్గు ఉత్పత్తి 2019-20లోని 730.87 ఎం.టి.  నుంచి 2021-22లో 778.19 ఎం.టి.లకు పెరిగింది, ఈ కాలంలో 6.47% వృద్ధి సాధ్యమైంది. ప్రస్తుత ఆర్థిక సంవత్సరం 2022-23లో, బొగ్గు ఉత్పత్తిలో వేగం మరింత పెరిగింది. ఏప్రిల్ 2022 నుంచి జనవరి 2023 మధ్య కాలంలో 698.25 ఎం.టి. ఉత్పత్తితో, దేశంలో మొత్తం బొగ్గు ఉత్పత్తి 16% పైగా ఆకర్షణీయమైన వృద్ధిని నమోదు చేసింది. అంతకుముందు సంవత్సరం ఇదే కాలంలో ఇది 601.97 ఎం.టి.లుగా ఉంది. ఇదే కాలంలో, కోల్ ఇండియా లిమిటెడ్  ఉత్పత్తి కూడా దాదాపు 15.23% పెరిగి 478.12 ఎం.టి.ల నుంచి 550.93 ఎం.టి.లకు చేరుకుంది. దేశీయంగా విద్యుత్ వినియోగం నిరంతరంగా పెరుగుతుడడం, బొగ్గు డిమాండ్ కూడా భారీగా పెరిగింది. ఈ డిమాండ్ను తీర్చడానికి మన దేశం బొగ్గు దిగుమతులు కూడా చేసుకుంటోంది. ఇప్పుడు, దేశీయంగా పెరిగిన బొగ్గు ఉత్పత్తి పెరగడం వల్ల దిగుమతులు తగ్గాయి.
ఎఫ్వై25 నాటికి 1.31 బి.టి.  బొగ్గు ఉత్పత్తి, ఎఫ్వై30 నాటికి 1.5 బి.టి. ఉత్పత్తి లక్ష్యాన్ని బొగ్గు మంత్రిత్వ శాఖ నిర్దేశించింది. కొత్త బొగ్గు గనులను ప్రారంభించడానికి, ప్రస్తుతం ఉన్న గనుల్లో బొగ్గు ఉత్పత్తిని పెంచడానికి మంత్రిత్వ శాఖ వివిధ రాష్ట్ర ప్రభుత్వ & కేంద్ర ప్రభుత్వ సంస్థలతో కలిసి చురుగ్గా పని చేస్తోంది. ఈ కార్యక్రమాల ఫలితంగా, క్యాప్టివ్ & వాణిజ్య బొగ్గు గనుల నుంచి ఉత్పత్తి 2022-23 ఆర్థిక సంవత్సరంలోని ఏప్రిల్ 2022- జనవరి 2023 కాలంలో 93.22 ఎం.టి.లకు పెరిగింది. 2021-22 ఆర్థిక సంవత్సరం ఇదే కాలంలోని 71.31 ఎం.టి.లతో పోలిస్తే ఇది 30% పైగా వృద్ధి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ సమయంలో కొవిడ్యేతర రోగులకు చికిత్సలు
దేశంలో, ఈ ఏడాది మార్చి 24 తర్వాత, ఎయిమ్స్, కేంద్ర ప్రభుత్వ ఆధ్వర్య ఆస్పత్రుల్లోని ఐపీడీ, ఓపీడీల్లో చికిత్సలు పొందిన కొవిడ్యేతర రోగుల వివరాలు క్రింది అనుబంధంలో ఉన్నాయి.
2016-17 జాతీయ ఆరోగ్య గణాంకాల అంచనాల ప్రకారం , ఆరోగ్యంపై ప్రజా వ్యయం జీడీపీలో 1.2 శాతంగా ఉంది.
అత్యవసర లేదా సాధారణ చికిత్సల కోసం ఎయిమ్స్, కేంద్ర ప్రభుత్వ ఆధ్వర్య ఆస్పత్రుల్లో చేరిన రోగులెవరినీ సరైన చికిత్సలు లేకుండా బయటకు పంపలేదు.
|
|
క్రమసంఖ్య
|
|
ఆసుపత్రి పేరు
|
|
24.3.2020 నుంచి చికిత్స పొందిన రోగుల సంఖ్య
|
|
1.
|
|
ఎయిమ్స్, దిల్లీ
|
|
401506
|
|
2.
|
|
సఫ్దార్జంగ్ ఆసుపత్రి, దిల్లీ
|
|
253220
|
|
3.
|
|
ఆర్ఎంఎల్ ఆసుపత్రి, దిల్లీ
|
|
268471
|
|
4.
|
|
ఎల్హెచ్ఎంసీ, దిల్లీ
|
|
211796
|
|
5.
|
|
ఎయిమ్స్, భువనేశ్వర్
|
|
94999
|
|
6.
|
|
ఎయిమ్స్, జోధ్పూర్
|
|
127631
|
|
7.
|
|
ఎయిమ్స్, రాయ్పూర్
|
|
126486
|
|
8.
|
|
ఎయిమ్స్, రిషికేష్
|
|
48765
|
|
9.
|
|
ఎయిమ్స్, పట్నా
|
|
15491
|
|
10.
|
|
ఎయిమ్స్, భోపాల్
|
|
62862
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే, లిఖితపూర్వక సమాధానంగా ఈ సమాచారాన్ని లోక్సభకు సమర్పించారు.
ప్రధాన మంత్రి కార్యాలయం
భారతదేశం నుండి సంగీత ఉపకరణాల ఎగుమతుల లో వృద్ధి ని ప్రశంసించిన ప్రధాన మంత్రి
భారతదేశం నుండి సంగీత ఉపకరణాల ఎగుమతుల లో వృద్ధి నమోదు అయినందుకు గాను ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. 2022వ సంవత్సరం లో ఏప్రిల్ మొదలుకొని సెప్టెంబర్ మధ్య కాలం లో భారతదేశం యొక్క సంగీత యంత్ర వాద్యాల ఎగుమతులు 2013వ సంవత్సరం తో పోలిస్తే 3.5 రెట్ల కంటే అధికం గా పెరిగిపోయాయి.
వాణిజ్యం మరియు పరిశ్రమ శాఖ మంత్రి శ్రీ పీయూష్ గోయల్ చేసిన ఒక ట్వీట్ ను ప్రధాన మంత్రి మరొక ట్వీట్ లో శేర్ చేస్తూ, అందులో -
‘‘ఇది గొప్ప ఉత్సాహజనకం గా ఉన్నది. ప్రపంచం అంతటా భారతీయ సంగీతానికి పెరుగుతున్న లోకప్రియత్వం తో పాటు గా, ఈ రంగం లో మరింత గా ముందుకు పోవడం కోసం ఒక మంచి అవకాశం లభిస్తోంది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 40 వేలకంటే తక్కువ నమోదైన కోవిడ్ కొత్త కేసులు
తగ్గుదలబాటలో చికిత్సలో ఉన్నవారు, మరణాలు
ఆరు రోజుల తరువాత భారత్ లో 40 వేలకంటే తక్కువగా కొత్త కోవిడ్ కేసులు నమోదయ్యాయి. గడిచిన 24 గంటలలో కొత్తగా 38,073 కేసులు వచ్చాయి. వరుసగా మూడో రోజు కూడా కొత్త కేసులు 40 వేల లోపే ఉంటూ వచ్చిన సంగతి తెలిసిందే. కొన్ని దేశాలలో కొత్త కేసులు పెరుగుతున్న సంగతి తెలిసిందే. గడిచిన మూడు-నాలుగు రోజుల్లో కొన్ని చోట్ల రోజుకు లక్షకు పైగా కేసులు కూడా నమోదవుతూ వస్తున్నాయి.
కొద్ది వారాలుగా చికిత్సలో ఉన్నవారి సంఖ్య బాగా తగ్గుతూ వస్తున్నది.
వరుసగా 38వ రోజు కూడా కొత్తకేసులకంటే కోలుకున్నవారి సంఖ్య ఎక్కువగా ఉంటూ వస్తున్నది. గత 24 గంటలలో 42,033 మంది కోలుకున్నారు. దీంతో చిఉకిత్సలో ఉన్నవారి సంఖ్య 5,05,265 కు తగ్గింది. దేశంలో నమోదైన మొత్తం పాజిటివ్ కేసులలో ఇప్పుడు చికిత్సపొందుతూ ఉన్నవారి వాటా 5.88% చేరింది. ఈ గ్రాఫ్ ఆ పరిస్థితికి అద్దం పడుతుంది.
దీని ఫలితంగా కోలుకున్నవారిశాతం పెరుగుతూ ప్రస్తుతం 92.64% కి చేరింది. ఇప్పటివరకు కోలుకున్నవారి మొత్తం సంఖ్య 79,59,406 కి చేరింది. కోలుకున్నవారికి, చికిత్సలో ఉన్నవారికి మధ్య తేడా విస్తరిస్తూ 74,54,141 కి చేరింది. అయితే, గత 24 గంటలలో కోలుకున్నవారిలో 78% మంది కేవలం 10 రాష్టాలలో కేంద్రీకృతమైనట్టు తెలుస్తోంది. అందులో ఢిల్లీలో అత్యధికంగా 7,014 మంది కోలుకోగా, కేరళలో 5,983 మంది, పశ్చిమ బెంగాల్ లో 4,396 మంది ఉన్నారు.
కొత్త కేసులలో 72% మంది 10 రాష్ట్రాలకు చెందినవారు కాగా అత్యధికంగా ఢిల్లీలో గత 24 గంటలలో 5,983 కేసులు వచ్చాయి. అయితే, అది అంతకు ముందు రోజు నమోదైన 7,745 కొత్త కేసులకంటే తక్కువ. 3907 కేసులతో పశ్చిమ బెంగాల్, 3,277 కేసులతో మహారాష్ట్ర ఆ తరువాత స్థానాలలో ఉన్నాయి.
గడిచిన 24 గంటలలో 448 కోవిడ్ మరణాలు నమోదయ్యాయి. వరుసగా రెండో రోజు కూడా మరణాల సంఖ్య 500 కు దిగువనే ఉండిపోయింది. నిన్న చనిపోయిన వారిలో దాదాపు 78% మంది 10 రాష్ట్రాలకు చెందినవారే కాగా మహారాష్ట్రలో అత్యధికంగా 85 మంది, ఢిల్లీలో 71 మంది, పశ్చిమ బెంగాల్ లో 56 మంది మరణించారు.
వాణిజ్యం, పరిశ్రమల మంత్రిత్వ శాఖ
2వ 'ట్రేడ్ అండ్ ఇన్వెస్ట్మెంట్ వర్కింగ్ గ్రూప్' సమావేశం జీ20 ప్రతినిధుల కోసం 'ది బెంగళూరు స్టోరీ' పేరిట నగర పర్యటన, సాంస్కృతిక కార్యక్రమం నిర్వహణ
బెంగళూరులో జరిగిన 2వ 'ట్రేడ్ అండ్ ఇన్వెస్ట్మెంట్ వర్కింగ్ గ్రూప్'  సమావేశంలో పాల్గొన్న జీ20 ప్రతినిధుల కోసం, నిన్న సాయంత్రం, ‘ది బెంగళూరు స్టోరీ’ పేరిట నగరంలో బస్ యాత్ర, కర్ణాటక సాంస్కృతిక వారసత్వాన్ని ప్రతిబింబించే సాంస్కృతిక కార్యక్రమం ఏర్పాటు చేశారు.
అత్యంత వేగంగా అభివృద్ధి చెందుతున్న బెంగళూరు నగరం, నగరంలోని అందమైన ఉద్యానవనాలు, సిలికాన్ వ్యాలీగా పేరు సాధించిన బెంగళూరు ఘనతను గురించి అవగాహన కల్పించడం ఈ పర్యటన ఉద్దేశం.
బెంగళూరు రాజప్రాసాదంలో, రాచరిక నిర్మాణ కౌశలాన్ని చాటి చెప్పే బురుజులు, తోరణాలు, బలమైన కట్టడాలను ప్రతినిధులు వీక్షించారు. ఇంగ్లండ్లోని విండ్సర్ కోట స్ఫూర్తితో దీనిని నిర్మించారు. కోటలో ఉన్న భారీ బహిరంగ ప్రాంగణం కర్ణాటక సుదీర్ఘ సాంస్కృతిక, చారిత్రక, సంగీత వారసత్వానికి నిదర్శనంగా నిలిచింది. మ్యూజియం ఆఫ్ ఆర్ట్ అండ్ ఫోటోగ్రఫీ, కబ్బన్ పార్క్, విధాన సౌధను కూడా ప్రతినిధులు సందర్శించారు. మహాత్మాగాంధీ విగ్రహం దగ్గర బృంద ఫోటో కార్యక్రమంతో నగర పర్యటన ముగిసింది. ‘ది బెంగళూరు స్టోరీ’ని కర్ణాటక పర్యాటక శాఖ రూపొందించింది.
2వ టీఐడబ్ల్యూజీ సమావేశం మొదటి రోజు సాంస్కృతిక కార్యక్రమం, పసందైన విందుతో ముగిసింది. కర్ణాటక సంస్కృతి, సంప్రదాయాలు, నృత్య రూపాలను సాంస్కృతిక కార్యక్రమంలో ప్రదర్శించారు. కళానిధి నృత్య మందిరం, స్పేస్ కథక్, శ్రీ నాట్య నికేతన్ ఈ ప్రదర్శనలు ఇచ్చాయి.
నిన్న జరిగిన 2వ టీఐడబ్ల్యూజీ సమావేశంలో 100 మంది ప్రతినిధులు పాల్గొన్నారు. జీ20 దేశాల ప్రతినిధులతో పాటు, ఆహ్వానిత దేశాల ప్రతినిధులు, దేశీయ & అంతర్జాతీయ సంస్థల ప్రతినిధులు కూడా తరలివచ్చారు. ప్రపంచ వాణిజ్యం, పెట్టుబడులను వేగవంతం చేయడం వంటి చర్చల్లో అందరూ పాల్గొన్నారు.